নারদকাণ্ডে স্টিং অপারেশনে ঘটনার পুনর্নির্মাণ করতে চেয়ে মুকুল রায়কে নোটিস দিয়েছে সিবিআই। তাঁর এলগিন রোডের বাড়ির সঙ্গে ফুটেজের মিল দেখতে চেয়েছিলেন গোয়েন্দারা। তবে মুকুল জানিয়েছেন, রাজনৈতিক জীবনে পরিবর্তন এসেছে। দিল্লিতে ব্যস্ত আছেন তিনি। সেই জন্য একমাস সময় চেয়েছেন।  বুধবার তৃণমূলের রাজ্যসভার সাংসদ পদ থেকে ইস্তফা দেন মুকুল রায়। দলের কাজকর্ম নিয়ে ক্ষোভপ্রকাশও করেন। মুকুল এখন কোনদিকে যান, সেনিয়ে জল্পনা তৈরি হয়েছে। কালীপুজোর পর মুকুল বিজেপিতে যোগ দিতে পারেন বলে সূত্রের খবর। ইতিমধ্যে বিজেপির রাজ্য সভাপতি দিলীপ ঘোষ মন্তব্য করেছেন, নারদকাণ্ডে মুকুলকে টাকা নিতে দেখা যায়নি।